stanford-oval/wikipedia huggingface dataset:
เจ้าฟ้าหญิงมกุฎราชกุมารีมณีไลย
อภิเษกสมรส

เจ้าหญิงมณีไลยได้อภิเษกสมรสกับสมเด็จเจ้าฟ้าชายวงศ์สว่าง องค์มกุฎราชกุมาร พระราชโอรสในพระบาทสมเด็จพระเจ้ามหาชีวิตศรีสว่างวัฒนา กับพระอัครมเหสีคำผูย เมื่อวันที่ 4 สิงหาคม พ.ศ. 2505 มีพระโอรส-ธิดาด้วยกัน 7 พระองค์ เป็นพระโอรส 5 พระองค์ และพระธิดา 2 พระองค์ ได้แก่
เจ้าชายสุลิวง (สุริวงศ์, ประสูติ 8 พฤษภาคม พ.ศ. 2506 —) ผู้อ้างสิทธิในราชบัลลังก์ลาวองค์ปัจจุบัน สมรสกับเจ้าจันทร์ศุกร์ สุขธารา ปัจจุบันประทับในฝรั่งเศส
เจ้าชายทันยะวง (ธัญวงศ์, ประสูติ 17 เมษายน พ.ศ. 2507 —) สมรสกับสาทุเจ้าหญิงมาลิกา คำม้าว ปัจจุบันประทับในสหรัฐอเมริกา
เจ้าหญิงมะนีโสมพัน (มณีโสมพรรณ, ประสูติ พ.ศ. 2508 —) สมรสกับเสด็จเจ้าชายไชยคำพรรณ ปัญญา พระมาตุลา (พี่ชายของพระมารดา) ปัจจุบันประทับในออสเตรเลีย
เจ้าหญิงสะหวีนาลี (ฉวีนารี, ประสูติ พ.ศ. 2510 —) สมรสกับนายสันติ อินทะวง มีบุตร-ธิดาด้วยกัน 2 คน ปัจจุบันประทับในลาว
เจ้าชายสิลานะวง (ประสูติ พ.ศ. 2512 —) ปัจจุบันประทับในสหรัฐอเมริกา
เจ้าชายมะนีลามา (มณีลามา, ประสูติ พ.ศ. 2519 —) สมรสกับสตรีสัญชาติเวียดนาม  ปัจจุบันประทับในลาว
เจ้าชายอนุลาดวง (อนุราชวงศ์, ประสูติ พ.ศ. 2521 —) ปัจจุบันประทับในลาว
การเปลี่ยนแปลงการปกครอง

ในวันที่ 26 พฤศจิกายน พ.ศ. 2518 พระเจ้ามหาชีวิตศรีสว่างวัฒนาทรงสละราชบัลลังก์ ก่อนการสถาปนาสาธารณรัฐประชาธิปไตยประชาชนลาว 1 อาทิตย์ โดยฝ่ายปะเทดลาวได้ทำการรัฐประหารยึดอำนาจและเปลี่ยนแปลงการปกครองเหล่าพระราชวงศ์ทรงถูกส่งไปจองจำที่ค่ายสัมมนาในแขวงหัวพัน ทางภาคเหนือของประเทศ ภายในค่ายสัมมนาคือค่ายกักกันสร้างความยากลำบากสำหรับเหล่าพระราชวงศ์ จนกระทั่งสมเด็จเจ้าฟ้าชายวงศ์สว่าง องค์มกุฎราชกุมาร พระภัสดาของพระองค์ได้เสด็จสวรรคตลงเสียก่อนที่ศูนย์สัมมนาหมายเลข 5 เมืองเวียงไซ แขวงหัวพัน ในช่วงเดือนพฤษภาคม พ.ศ. 2524 ต่อมาพระนางคำผูยก็สิ้นพระชนม์ในวันที่ 12 ธันวาคม พ.ศ. 2524 สิริพระชนมายุ 69 พรรษา ภายในค่ายสัมมนาที่หมู่บ้านสบฮาว ขณะที่พระบาทสมเด็จพระเจ้ามหาชีวิตศรีสว่างวัฒนา เสด็จสวรรคตในปี พ.ศ. 2521 หรือ พ.ศ. 2527 ไม่แจ้งชัดนัก แต่ประชาชนบางส่วนเชื่อว่าสิ้นพระชนม์เนื่องจากการขาดสารอาหาร ส่วนพระองค์เองก็ทรงตกระกำลำบากอยู่ในสภาวะที่เรียกว่า "ซิ่นขาดคาขา" แต่พระองค์ก็รอดพ้นเหตุการณ์ดังกล่าวมาได้
เหตุการณ์หลังการเปลี่ยนแปลง

หลังจากผ่านพ้นเหตุการณ์ต่าง ๆ แล้ว ทางการจึงได้มีการปล่อยตัวให้ทุกคนกลับมาใช้ชีวิตตามปกติที่เมืองหลวงพระบางแต่ก็มีผู้คอยสอดแนมทุกฝีก้าวอยู่เสมอ พระโอรสของพระองค์สองพระองค์ คือ เจ้าสุลิวงและเจ้าทันยะวง ได้หนีออกจากประเทศลาว โดยเจ้าสุลิวงทำทีเป็นแจ้งกับทางการว่า ไม่สบายต้องไปรักษาที่เวียงจันทน์ เจ้าหน้าที่ก็ยอม พอถึงเวียงจันทน์ก็ติดต่อบรรดาอดีตเจ้านายเก่าของลาวให้พระโอรสพาข้ามแม่น้ำโขง โดยการนั่งเรือออกจากเวียงจันทน์ในเวลาค่ำคืน ถึงฝั่งไทยหลังจากสอบสวนกันเรียบร้อยแล้วก็มีคนพาไปหลบซ่อนตัวในที่ปลอดภัยก่อนที่ส่งต่อไปยังฝรั่งเศส และเป็นผู้อ้างสิทธิในราชบัลลังก์ลาวคนปัจจุบัน
ในปัจจุบันเจ้าหญิงมณีไลยทรงดำเนินชีวิตเยี่ยงสามัญในบ้านหลังเล็กในเมืองหลวงพระบาง และชาวหลวงพระบางเองก็เรียกขานพระองค์ว่า "เจ้าป้า" ทรงมีร้านอาหาร คือ ร้านสกุณา ที่ตั้งอยู่ในเมืองหลวงพระบาง ทรงมีโอกาสพบปะพระโอรสธิดาได้ไม่บ่อยครั้งนัก เนื่องจากลูกหลานไปประทับต่างประเทศเสียส่วนใหญ่ ประกอบกับพระองค์ไม่สะดวกที่จะเดินทางออกจากลาว อย่างมากพระองค์ก็เสด็จมาพบแพทย์ของโรงพยาบาลในจังหวัดอุดรธานีเป็นครั้งคราวเท่านั้น
สินทรัพย์

ในทางบัญชีการเงิน สินทรัพย์ (อังกฤษ: asset) คือทรัพยากรที่อยู่ในความควบคุมของกิจการ ไม่ว่าจะเป็นสินทรัพย์ที่มีตัวตนหรือสินทรัพย์ที่ไม่มีตัวตนที่สามารถเป็นเจ้าของและทำให้เกิดมูลค่าได้ และที่ถือครองโดยองค์กรที่สามารถทำให้เกิดคุณค่าทางบวกทางเศรษฐกิจ สามารถพูดอย่างง่ายว่า สินทรัพย์เป็นตัวแทนของมูลค่าที่สามารถเปลี่ยนเป็นเงินสดได้ (ถึงแม้ว่าเงินสดจะถือว่าเป็นสินทรัพย์ด้วยเช่นกัน)
สามารถแยกสินทรัพย์ได้เป็น 2 ประเภทใหญ่ ๆ คือ สินทรัพย์ที่มีตัวตน และสินทรัพย์ที่ไม่มีตัวตน สินทรัพย์ที่มีตัวตนก็สามารถแยกย่อยได้ เช่น สินทรัพย์หมุนเวียน สินทรัพย์ถาวร สินทรัพย์หมุนเวียนรวมถึงสินค้าคงคลัง ขณะที่สินทรัพย์ถาวร เช่น อาคาร และเครื่องจักรต่าง ๆ ตัวอย่างของสินทรัพย์ที่ไม่มีตัวตน เช่น ค่าความนิยม ลิขสิทธิ์ เครื่องหมายการค้า สิทธิบัตร และโปรแกรมคอมพิวเตอร์ และสินทรัพย์ทางการเงิน เช่น บัญชีลูกหนี้ ตราสารหนี้ และหุ้น
แกรนด์สปอร์ตกรุ๊ป

| --- | --- |
ประเภท: บริษัทจำกัด
อุตสาหกรรม: เสื้อผ้ากีฬา อุปกรณ์กีฬา
ก่อตั้ง: พ.ศ. 2504
ผู้ก่อตั้ง:  กิจ พฤกษ์ชะอุ่ม
สำนักงานใหญ่:  ซอยรามคำแหง 65 ถนนรามคำแหง แขวงหัวหมาก, เขตบางกะปิ, กรุงเทพมหานคร ประเทศไทย
พื้นที่ให้บริการ: ทั่วโลก
ผลิตภัณฑ์: รองเท้ากีฬา เสื้อกีฬา อุปกรณ์กีฬา
เว็บไซต์: Grandsport.com
แกรนด์สปอร์ต เป็นบริษัทผลิตและจำหน่าย เสื้อผ้าและเครื่องใช้กีฬาในประเทศไทย ก่อตั้งเมื่อปี พ.ศ. 2504 โดยเริ่มจากการเป็นร้านค้าปลีกอุปกรณ์กีฬาและเครื่องใช้กีฬา
ประวัติ

ปี พ.ศ. 2504 นายกิจ พฤกษ์ชะอุ่ม อดีตนักบาสเกตบอล ก่อตั้งกิจการห้องแถวเล็กๆ ในย่านวงเวียน 22 กรกฎาคม จำหน่ายเสื้อผ้ากีฬาและอุปกรณ์กีฬา
ต่อมาปี พ.ศ. 2512 แกรนด์สปอร์ตได้เป็นบริษัทเครื่องกีฬาไทยบริษัทแรกที่ติดตรา "Made in Thailand" บนเสื้อผ้ากีฬา เพื่อให้ชื่อเสียงของสินค้าเป็นที่รู้จัก
ปี พ.ศ. 2514 แกรนด์สปอร์ต ได้รับเลือกให้เป็นชุดกีฬาในการแข่งขันกีฬาเอเชี่ยนเกมส์ ครั้งที่ 6 ที่ประเทศไทย เป็นเจ้าภาพ
และในปี พ.ศ. 2522 ได้ขยายการส่งออกสู่ ประเทศฮ่องกงและประเทศบาห์เรน และได้ก่อตั้งแผนกวิจัยและพัฒนาผลิตภัณฑ์ขึ้นภายในองค์กร เป็นบริษัทแรกในอุตสาหกรรมเครื่องกีฬาของคนไทย
เมื่อถึงปี พ.ศ. 2525 ได้ก่อตั้งบริษัท แกรนด์มาร์เก็ตติ้ง จำกัด ขึ้นมาเป็นบริษัทในเครือ เพื่อทำการตลาดอุปกรณ์กีฬาในประเทศ
และเมื่อปี พ.ศ. 2527 ได้รับรางวัลสินค้าไทยดีเด่นจากสมาคมนิยมไทย รับพระราชทานโล่จากสมเด็จเจ้าฟ้าฯ กรมพระศรีสวางควัฒน วรขัตติยราชนารี ซึ่งอีกปีถัดมา แกรนด์สปอร์ตก็ได้ขยายการส่งออกไปสู่ประเทศตะวันออกกลาง คือ ประเทศกาตาร์ ประเทศโอมาน ประเทศคูเวต และ ประเทศคีร์กีซสถาน
สัญลักษณ์บริษัท

เป็นสัญลักษณ์ลายปีกนก และได้รับการพัฒนาจนเป็นที่ยอมรับทั้งภายในประเทศไทยและนอกประเทศ มีความหมายที่บ่งบอกถึงความอ่อนนุ่ม และความประณีต
สปอนเซอร์ว่าจ้าง > โอลิมปิก

ทีมชาติไทย (โอลิมปิก 2020)
ทีมชาติไทย (โอลิมปิก 2016)
ทีมชาติไทย (โอลิมปิก 2012)
ทีมชาติไทย (โอลิมปิก 2008)
สปอนเซอร์ว่าจ้าง > ซีเกมส์

ทีมชาติไทย (ซีเกมส์ 2019)
ทีมชาติไทย (ซีเกมส์ 2021)
ทีมชาติไทย (ซีเกมส์ 2023)
สปอนเซอร์ว่าจ้าง > ฟุตบอล

ทีมชาติ
ศรีลังกา 2015-
อุซเบกิสถาน 1999
กาตาร์ 1997-2002
คีร์กีซสถาน 2006-2007
ไทย 2011-2016
เวียดนาม 2014-2023
ลาว 2019-
สโมสร
สิงห์ เชียงราย ยูไนเต็ด -2024
เมืองทองยูไนเต็ด 2011–2019
นครราชสีมามาสด้าเอฟซี 2015-2016, 2020
แพร่ ยูไนเต็ด (ถึงปี 2023)
สปอนเซอร์ว่าจ้าง > วอลเลย์บอล

ทีมชาติ
ไทย
ออสเตรเลีย
เวียดนาม
ฮ่องกง
สโมสร
ปัจจุบัน
ไดมอนด์ ฟู้ด วีซี
ทรีบรอดแบนด์ นครนนท์
วิสาขา
ราชมงคลล้านนา พิษณุโลก
ไดมอนด์ ฟู้ด สระบุรี
ขอนแก่น
อดีต
เอ็นเค ฟิตเนส สมุทรสาคร
ควินท์ แอร์ฟอร์ซ วีซี
นครราชสีมา เดอะมอลล์ วีซี
ไทย-เดนมาร์ค ขอนแก่นสตาร์ วีซี
สปอนเซอร์ว่าจ้าง > นักกีฬา

เขาทราย แกแล็คซี่
สด จิตรลดา
เขาค้อ แกแล็คซี่
สมาน ส.จาตุรงค์
ศิริมงคล สิงห์มนัสศักดิ์
รัตนพล ส.วรพิน
ดาวรุ่ง ชูวัฒนะ
แซมซั่น กระทิงแดงยิม
วีระพล นครหลวงโปรโมชั่น
มงคล จ.เจริญ
โนรี จ๊อกกี้ยิม
ฐิติพันธ์ พ่วงจันทร์
จิรวัฒน์ สอนวิเชียร
นันทนา คำวงศ์
ปิยะนุช แป้นน้อย
สปอนเซอร์ว่าจ้าง > รายการโทรทัศน์

07 โชว์
เกมล่ามหาสมบัติ
เกมล่ามหาสนุก
เกมล่า2000
เกมล่าทะลุมิติ
เกมล่าทวิน
รักมาราธอน
กิ๊กดู๋
รายได้

รายได้ ในทางธุรกิจ คือรายรับที่บริษัทได้มาจากการดำเนินกิจกรรมทางธุรกิจตามปกติวิสัย อันเป็นผลจากการขายสินค้าและบริการให้กับลูกค้า ในหลายประเทศเช่นสหราชอาณาจักร เรียกรายได้ว่า ผลประกอบการ บริษัทบางบริษัทมีรายได้เป็นดอกเบี้ย เงินปันผล หรือค่าสิทธิ ที่จ่ายโดยบริษัทอื่น  รายได้อาจหมายถึงรายรับทางธุรกิจโดยทั่วไป หรือหมายถึงจำนวนเงินที่ได้รับ (ในหน่วยเงินตรา) ภายในช่วงระยะเวลาหนึ่ง ตัวอย่างเช่น "บริษัท ก มีรายได้ 42 ล้านบาทในปีที่แล้ว" กำไรหรือเงินได้สุทธิโดยทั่วไปหมายถึง รายได้ทั้งหมดหักด้วยค่าใช้จ่ายทั้งหมดในช่วงเวลาที่กำหนด ในทางการบัญชี รายได้มักถูกอ้างถึงเป็นบรรทัดแรกสุดในรายการงบกำไรขาดทุน ซึ่งแย้งกับบรรทัดสุดท้ายคือกำไรหรือเงินได้สุทธิ
สำหรับองค์กรไม่แสวงหาผลกำไร รายได้ประจำปีอาจเรียกว่า รายได้มวลรวม  รายได้นี้มาจากการบริจาคโดยบุคคลและองค์กรต่าง ๆ การสนับสนุนจากหน่วยงานของรัฐบาล รายรับจากกิจกรรมที่เกี่ยวกับพันธกิจขององค์กร และรายรับจากกิจกรรมการระดมทุน ค่าบำรุงสมาชิก และการลงทุนการเงินเช่นการถือหุ้นของบริษัทอื่น
รายได้ที่องค์กรได้รับมักอยู่ในรูปแบบเงินสดหรือสิ่งเทียบเท่าเงินสด รายได้จากการขายก็มีความหมายตรงตัวคือรายได้ที่มาจากการขายสินค้าและบริการภายในช่วงระยะเวลาหนึ่ง นอกจากนี้รายได้จากภาษีอากรก็เป็นรายรับที่รัฐบาลได้มาจากผู้เสียภาษีอากร
บรรจบ บรรณรุจิ

| ศาสตราจารย์พิเศษ ร้อยโท บรรจบ บรรณรุจิ ป> ม. ท.ช. |
| --- | --- |
เกิด: บรรจบ ปั๋งมี 12 มกราคม พ.ศ. 2496 (71 ปี)
สัญชาติ: ไทย
พลเมือง: ไทย
การศึกษา: เปรียญธรรม 9 ประโยค ปริญญาเอก
ศิษย์เก่า: มหาวิทยาลัยมหาจุฬาลงกรณราชวิทยาลัย มหาวิทยาลัยมคธ
อาชีพ: นักวิชาการ นักการศึกษา นักเขียน ราชบัณฑิต
ปีปฏิบัติงาน: พ.ศ. 2516 – ปัจจุบัน
องค์การ: จุฬาลงกรณ์มหาวิทยาลัย
ผลงานเด่น: จิต! มโน! วิญญาณ! พุทธประวัติ: ประสูติ-ตรัสรู้ พระเวสสันดร มหาบุรุษแห่งหิมพานต์

ส่วนบุคคล
ศาสนา: พุทธ
 

ยศที่ได้รับการแต่งตั้ง
รับใช้:  ไทย
แผนก/สังกัด:  กองทัพบกไทย
ประจำการ: พ.ศ. 2532 – พ.ศ. 2540
ชั้นยศ:  ร้อยโท
หน่วย: กรมยุทธศึกษาทหารบก
 
ศาสตราจารย์พิเศษ ร้อยโท บรรจบ บรรณรุจิ (สกุลเดิม ปั๋งมี; เกิด 12 มกราคม พ.ศ. 2496) อดีตอนุศาสนาจารย์ ประจำกรมยุทธศึกษาทหารบก และกรมการศาสนา กระทรวงศึกษาธิการ ดำรงตำแหน่งศาสตราจารย์ ภาควิชาภาษาตะวันออก จุฬาลงกรณ์มหาวิทยาลัย และราชบัณฑิต
ประวัติ > กำเนิด

ศาสตราจารย์พิเศษ ร้อยโท บรรจบ บรรณรุจิ เกิดเมื่อวันที่ 12 มกราคม พ.ศ. 2496 ณ บ้านเลขที่ 18 หมู่ 2 ตำบลธรรมเสน อำเภอโพธาราม จังหวัดราชบุรี
ประวัติ > การบรรพชา

ศาสตราจารย์พิเศษ ร้อยโท ดร.บรรจบ บรรณรุจิ ได้บรรพชาเป็นสามเณร ที่วัดแก้วฟ้า อำเภอโพธาราม จังหวัดราชบุรี จนกระทั่งปี พ.ศ. 2516 สอบได้เปรียญธรรม 9 ประโยคขณะยังเป็นสามเณร จึงได้รับพระราชทานพระบรมราชานุเคราะห์จากพระบาทสมเด็จพระปรมินทรมหาภูมิพลอดุลยเดชทรงรับเป็น นาคหลวง อุปสมบท ณ  วัดพระศรีรัตนศาสดาราม โดยมีสมเด็จพระอริยวงศาคตญาณ สมเด็จพระสังฆราช (ปุ่น  ปุณฺณสิริ) เป็นพระอุปัชฌาย์ สมเด็จพระพุทธโฆษาจารย์ (พุฒ สุวฑฺฒโน) เป็นพระอนุสาวนาจารย์
ประวัติ > การศึกษา

ศาสตราจารย์พิเศษ ร้อยโท ดร.บรรจบ บรรณรุจิ สอบได้เปรียญธรรม 9 ประโยค (ป.ธ.9) ในปี พ.ศ. 2516 เมื่อขณะที่เป็นสามเณร จากนั้นเข้าศึกษาระดับปริญญาตรีที่มหาวิทยาลัยมหาจุฬาลงกรณราชวิทยาลัย ได้รับวุฒิพุทธศาสตรบัณฑิต (พธ.บ.) เมื่อ พ.ศ. 2521 สำเร็จการศึกษาในระดับปริญญาโทเมื่อ พ.ศ. 2532 ในหลักสูตรอักษรศาสตรมหาบัณฑิต (อ.ม.) สาขาภาษาบาลีและสันสกฤต คณะอักษรศาสตร์ จุฬาลงกรณ์มหาวิทยาลัย และได้ศึกษาต่อที่ประเทศอินเดียและสำเร็จระดับปริญญาเอกเมื่อ พ.ศ. 2540 สาขาพุทธปรัชญา ณ มหาวิทยาลัยมคธ ประเทศอินเดีย
หน้าที่การงานปัจจุบัน

ดำรงตำแหน่งเป็นศาสตราจารย์พิเศษ ภาควิชาภาษาตะวันออก จุฬาลงกรณ์มหาวิทยาลัย และดำรงตำแหน่งเป็นภาคีสมาชิก สาขาศาสนศาสตร์ สำนักธรรมศาสตร์และการเมือง ราชบัณฑิตยสถาน
ด้านการเมือง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับการเสนอชื่อเป็นบุคคลที่พรรคการเมืองจะเสนอให้รัฐสภาพิจารณาแต่งตั้งเป็นนายกรัฐมนตรี ในนามพรรคแผ่นดินธรรม
ผลงาน > งานวิชาการ

ท่านมีงานเขียนหลากหลายรูปแบบ ทั้งที่เป็นตำราเรียนและหนังสือปรัชญาพุทธศาสนา เช่น;
จิต มโน วิญญาณ
ปฏิจจสมุปบาท,
อสีติมหาสาวก
ภิกษุณี:พุทธสาวิกาครั้งพุทธกาล
พุทธประวัติ:ประสูติ-ตรัสรู้
พระเวสสันดร:มหาบุรุษแห่งหิมพานต์
ไวยากรณ์ภาษาบาลี
ไวยากรณ์บาลีเบื้องต้น
นิทานปรัชญาพุทธ ชุดผู้แสวงหา
บทเพลงพระนิพพาน
ปาฏิหาริย์:สื่อการสอนของพระพุทธเจ้า
จิตวิเคราะห์เปรียบเทียบระหว่างพระพุทธเจ้ากับซิกมันด์ฟรอยด์
ฯลฯ
งานแปล
พระพุทธเจ้าสอนอะไร
พระพุทธเจ้า พระศาสดา...โลกลืมไม่ได้
พระพุทธศาสนาเพื่อโลกสมัยใหม่
สัทธรรมปุณฑรีกสูตร 3 สูตร
ประวัติศาสตร์อินเดียโบราณ
ฯลฯ
งานวิจัย
ปัญญาในธัมมจักกัปปวัฒนสูตร:ชื่อเรียกและพัฒนาการ
โสตัตถกีมหานิทาน:การชำระและการศึกษาวิเคราะห์ ฯลฯ
บทความ
สังคมในทรรศนะของพระพุทธศาสนา
มองชีวิตไทยผ่านพระไตรปิฎก
มองรัฐธรรมนูญ ฉบับพุทธศักราช 2550 ผ่านมิติทางศาสนา
บวชที่มา:ความหมาย และอิทธิพล
โคลนนิ่งแล้วได้อะไร คำถามจากวิทยาศาสตร์-คำตอบจากพุทธศาสนา
พระนางพิมพา ในวารสารราชบัณฑิตยสถาน เมษายน - มิถุนายน พ.ศ. 2539
พระพุทธศาสนาในจีนสองยุค ในวารสารราชบัณฑิตยสถาน กรกฎาคม - กันยายน พ.ศ. 2540
คำสอนของพระพุทธเจ้าในชื่อต่าง ๆ ในวารสารศาสนปริทรรศน์ พฤศจิกายน พ.ศ. 2542
พระพุทธศาสนาในฐานะเป็นฐานหนึ่งของปัญญาไทย ในวารสารราชบัณฑิตยสถานฉบับพิเศษ เมษายน พ.ศ. 2543
ฯลฯ
ผลงาน > งานบริการวิชาการ

นอกจากงานประจำที่สอนนิสิตในจุฬาลงกรณ์ และเป็นภาคีสมาชิกของราชบัณฑิตยสถานแล้ว ท่านยังมีงานบริการวิชาการอื่น ๆ อีกเช่น กรรมการจัดทำพจนานุกรมศัพท์พระไตรปิฎก ราชบัณฑิตยสถาน, กรรมการจัดทำพจนานุกรมศัพท์ศาสนาสากล ราชบัณฑิตยสถาน ฯลฯ
ผลงาน > งานเผยแผ่พุทธศาสนา

ท่านนำที่พักส่วนตัวเปิดเป็นสถานที่ฝึกสอน อบรม ความรู้ทางด้านพุทธศาสนา โดยเปิดเป็นสาขาที่ ๙ ของสถาบันจิตตานุภาพ ซึ่งก่อตั้งโดยพระธรรมมงคลญาณ (วิริยังค์ สิรินฺธโร) ชื่อว่า บ้านบรรณรุจิ โดยมีการเปิดสอนในหลักสูตรครูสมาธิและหลักสูตรพระไตรปิฎกศึกษา
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2549 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

buddharuji.com เก็บถาวร 2011-02-08 ที่ เวย์แบ็กแมชชีน เว็บไซต์ส่วนตัวของ ผศ.รท. บรรจบ บรรณรุจิ
ตำนานสมเด็จพระนเรศวรมหาราช ภาค ๒ ประกาศอิสรภาพ

บทความนี้เกี่ยวกับภาพยนตร์ สำหรับละครโทรทัศน์ ดูที่ ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ
| ตำนานสมเด็จพระนเรศวรมหาราช ภาค ๒ ประกาศอิสรภาพ |
| --- | --- |
ใบปิดภาพยนตร์
กำกับ: หม่อมเจ้าชาตรีเฉลิม ยุคล
บทภาพยนตร์: หม่อมเจ้าชาตรีเฉลิม ยุคล ดร.สุเนตร ชุตินธรานนท์
อำนวยการสร้าง: หม่อมกมลา ยุคล ณ อยุธยา คุณากร เศรษฐี
นักแสดงนำ: วันชนะ สวัสดี นพชัย ชัยนาม ทักษอร ภักดิ์สุขเจริญ อินทิรา เจริญปุระ สรพงศ์ ชาตรี เกรซ มหาดำรงค์กุล จักรกฤษณ์ อำมะรัตน์ นภัสกร มิตรเอม ปราบต์ปฏล สุวรรณบาง คมกริช อินทรสุวรรณ วินธัย สุวารี อภิรดี ภวภูตานนท์
กำกับภาพ: ณัฐวุฒิ กิตติคุณ สตานิสลาฟ ดอร์ซิก
ตัดต่อ: หม่อมเจ้าชาตรีเฉลิม ยุคล หม่อมราชวงศ์หญิงปัทมนัดดา ยุคล
ดนตรีประกอบ: ริชาร์ด ฮาร์วีย์ แซนดี้ แม็คเลลแลนด์
บริษัทผู้สร้าง: พร้อมมิตร โปรดักชั่น 
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 15 กุมภาพันธ์ พ.ศ. 2550
ความยาว: 165 นาที
ประเทศ: ไทย
ภาษา: ไทย พม่า มอญ
ทุนสร้าง: 700 ล้านบาท (รวม 3 ภาค)
ทำเงิน: 216.87 ล้านบาท (กรุงเทพมหานคร ปริมณฑล และจังหวัดเชียงใหม่)
ก่อนหน้านี้: องค์ประกันหงสา
ต่อจากนี้: ยุทธนาวี
ข้อมูลจาก IMDb
ข้อมูลจากสยามโซน
ตำนานสมเด็จพระนเรศวรมหาราช ภาค ๒ ประกาศอิสรภาพ เป็นภาพยนตร์ไทยแนวมหากาพย์ ดรามา อิงประวัติศาสตร์ ที่ออกฉายในปี พ.ศ. 2550  กำกับและเขียนบทโดย หม่อมเจ้าชาตรีเฉลิม ยุคล เป็นภาคต่อจากตำนานสมเด็จพระนเรศวรมหาราช ภาค ๑ องค์ประกันหงสา นำแสดงโดย พล.ต.วันชนะ สวัสดี, นพชัย ชัยนาม, ทักษอร ภักดิ์สุขเจริญ, จักรกฤษณ์ อำมะรัตน์, นภัสกร มิตรเอม, อินทิรา เจริญปุระ, พ.ต.คมกริช อินทรสุวรรณ, ปราบต์ปฎล สุวรรณบาง, พล.ต.วินธัย สุวารี, สรพงษ์ ชาตรี  และจัดจำหน่ายโดยสหมงคลฟิล์ม อินเตอร์เนชั่นแนล
ข้อแตกต่างระหว่างประวัติศาสตร์กับภาพยนตร์

เล่อขิ่นและหมอกมูเป็นตัวละครที่สมมติขึ้นมา โดยที่ผู้สร้าง ม.จ.ชาตรีเฉลิม ยุคล ได้สร้างลักษณะตัวละคร เล่อขิ่น มาจากตัวละครหญิงในเรื่อง มหาราชดำ ซึ่งเป็นภาพยนตร์พระราชประวัติของสมเด็จพระนเรศวรมหาราชอีกเรื่องหนึ่ง ในปี พ.ศ. 2522
เมืองคัง นักวิชาการในปัจจุบันก็ยังไม่ทราบที่ตั้งที่ชัดเจนว่าอยู่ที่ไหน ทราบแต่เพียงว่าเป็นเมืองตั้งบนภูเขาสูง ทั้งนี้ก็มาจากการระบุถึงในพงศาวดาร
ในช่วงเวลาดังกล่าว สามก๊ก หนึ่งในสี่สุดยอดวรรณกรรมจีน ที่ลือชื่อเรื่องยุทธพิชัยสงคราม ยังมิได้ถูกแพร่เป็นที่รู้จักในดินแดนสุวรรณภูมินี้
พระเจ้าบุเรงนอง มิได้มีพระราชประสงค์ยกเมืองหงสาวดีให้แก่พระนเรศวรเช่นในภาพยนตร์
ไม่ได้มีหลักฐานใดระบุว่ามีการลอบปลงพระชนม์สมเด็จพระนเรศวรมหาราช
สมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์

| สมเด็จพระเจ้าบรมวงศ์เธอ เจ้าฟ้าสมมติวงศ์วโรทัย |
| --- | --- |
สมเด็จพระเจ้าบรมวงศ์เธอ ชั้น 5 เจ้าฟ้าชั้นเอก กรมขุนศรีธรรมราชธำรงฤทธิ์

ประสูติ: 9 มิถุนายน พ.ศ. 2425
สิ้นพระชนม์: 17 มิถุนายน พ.ศ. 2442 (17 ปี)
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: สมเด็จพระศรีสวรินทิราบรมราชเทวี พระพันวัสสาอัยยิกาเจ้า
สมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ (9 มิถุนายน พ.ศ. 2425 - 17 มิถุนายน พ.ศ. 2442) เป็นพระราชโอรสในพระบาทสมเด็จพระจุลจอมเกล้าเจ้าอยู่หัว กับสมเด็จพระศรีสวรินทิราบรมราชเทวี พระพันวัสสาอัยยิกาเจ้า เป็นพระโสทรานุชาในสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร และพระโสทรเชษฐภาดาในสมเด็จพระมหิตลาธิเบศร อดุลยเดชวิกรม พระบรมราชชนก และเป็นพระปิตุลาในพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระมหาภูมิพลอดุลยเดชมหาราช บรมนาถบพิตร
พระประวัติ

สมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ ประสูติเมื่อวันศุกร์ แรม 8 ค่ำ เดือน 7 ปีมะเมีย จัตวาศก จ.ศ. 1244 ตรงกับวันที่ 9 มิถุนายน พ.ศ. 2425 เป็นพระราชโอรสพระองค์ที่ 40 ในพระบาทสมเด็จพระจุลจอมเกล้าเจ้าอยู่หัว ประสูติแต่สมเด็จพระศรีสวรินทิราบรมราชเทวี พระพันวัสสาอัยยิกาเจ้า พระราชบิดาพระราชทานพระนามว่า "สมเด็จพระเจ้าลูกยาเธอ เจ้าฟ้าสมมติวงศ์วโรทัย ศตสมัยมงคลเขตร บรมนฤเบศร์จักรีวงศ์ จุฬาลงกรณ์นาถนรินทร์ สยามินทรราชวโรรส อุกฤษฐวรยศอุภัยปักษ์ วิสุทธิศักดิ์อรรควิมลรัตน์ ขัตติยราชกุมาร" ชาววังออกพระนามว่า "ทูลกระหม่อมน้อย" พระองค์มีพระเชษฐา พระอนุชาและพระขนิษฐาร่วมพระมารดา ได้แก่
สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร สมเด็จพระเจ้าบรมวงศ์เธอ เจ้าฟ้าอิศริยาลงกรณ์, สมเด็จพระเจ้าบรมวงศ์เธอ เจ้าฟ้าวิจิตรจิรประภา, สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร, สมเด็จพระเจ้าบรมวงศ์เธอ เจ้าฟ้าศิราภรณ์โสภณ พิมลรัตนวดี และสมเด็จพระมหิตลาธิเบศร อดุลยเดชวิกรม พระบรมราชชนก
สมเด็จพระเจ้าลูกยาเธอ เจ้าฟ้าสมมติวงศ์วโรทัย เสด็จเข้ารับการศึกษาในยุโรป ในคราวที่พระบาทสมเด็จพระจุลจอมเกล้าเจ้าอยู่หัว เสด็จประพาสยุโรปครั้งแรก เมื่อ พ.ศ. 2440 ขณะมีพระชันษาได้ 15 ปี การเสด็จประพาสยุโรปครั้งนั้นมีพระราชโอรสตามเสด็จ 4 พระองค์ คือ
สมเด็จพระเจ้าลูกยาเธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์
สมเด็จพระเจ้าลูกยาเธอ เจ้าฟ้ายุคลทิฆัมพร กรมหมื่นลพบุราดิศร
พระเจ้าลูกยาเธอ พระองค์เจ้าวุฒิไชยเฉลิมลาภ และ
พระเจ้าลูกยาเธอ พระองค์เจ้าดิลกนพรัฐ
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนาพระองค์ขึ้นเป็นเจ้าฟ้าต่างกรมที่ กรมขุนศรีธรรมราชธำรงฤทธิ์ เมื่อวันที่ 7 มีนาคม พ.ศ. 2434
พระองค์ทรงรับราชการในตำแหน่งผู้บัญชาการกรมมหาดเล็ก
สมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ ประชวรพระโรคบิดตั้งแต่วันที่ 9 มิถุนายน พ.ศ. 2442 โดยพระวรวงศ์เธอ พระองค์เจ้าสายสนิทวงศ์ และคณะแพทย์ ได้ประกอบพระโอสถถวาย แต่พระอาการมีแต่ทรงกับทรุด ต่อมาพระอาการกลายเป็นตกพระโลหิต จนกระทั่งสิ้นพระชนม์ เมื่อวันที่ 17 มิถุนายน พ.ศ. 2442 เวลา 17.25 น. สิริพระชันษา 17 ปี 8 วัน
พระศพถูกอัญเชิญไปยังหอธรรมสังเวช ภายในพระบรมมหาราชวัง ประดิษฐานบนแว่นฟ้า 3 ชั้น ประกอบพระโกศกุดั่นใหญ่ แวดล้อมด้วยเครื่องสูงตามพระเกียรติยศ
พระเกียรติยศ

| ธรรมเนียมพระยศของ สมเด็จพระเจ้าบรมวงศ์เธอ  เจ้าฟ้ากรมขุนศรีธรรมราชธำรงฤทธิ์ |
| --- | --- |
ธงประจำพระอิสริยยศ
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

สมเด็จพระเจ้าลูกยาเธอ เจ้าฟ้าสมมติวงศ์วโรทัย (9 มิถุนายน พ.ศ. 2425 - 7 มีนาคม พ.ศ. 2434)
สมเด็จพระเจ้าลูกยาเธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ (7 มีนาคม พ.ศ. 2434 - 17 มิถุนายน พ.ศ. 2442)
ภายหลังสิ้นพระชนม์
สมเด็จพระเจ้าน้องยาเธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ (23 ตุลาคม พ.ศ. 2453 - 26 พฤศจิกายน พ.ศ. 2468)
สมเด็จพระเจ้าพี่ยาเธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ (26 พฤศจิกายน พ.ศ. 2468 - 10 กรกฎาคม พ.ศ. 2478)
สมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ (10 กรกฎาคม พ.ศ. 2478 -​ ปัจจุบัน)
พระเกียรติยศ > เครื่องราชอิสริยาภรณ์

พ.ศ. 2434 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2437 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)
พ.ศ. 2434 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2436 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
เวกัลตะ เซ็นได

Japanese football club
เวกัลตะ เซ็นได (ญี่ปุ่น: ベガルタ仙台; โรมาจิ: Begaruta Sendai; อังกฤษ: Vegalta Sendai) เป็นสโมสรฟุตบอลอาชีพในประเทศญี่ปุ่นซึ่งแข่งขันในเจลีก ดิวิชัน 1 ฤดูกาล 2021 จากนครเซ็นได จังหวัดมิยางิ สนามเหย้าของสโมสรคือยัวร์เทคสเตเดียมซึ่งตั้งอยู่แขวงอิซูมิ
ประวัติ

เวกัลตะ เซ็นไดก่อตั้งใน ค.ศ. 1988 ในฐานะสโมสรฟุตบอลบริษัทผลิตไฟฟ้าโทโฮกุเข้าแข่งขันในลีกภูมิภาคโทโฮกุก่อนจะได้เลื่อนชั้นเข้าแข่งขันในเจเอฟแอลในฤดูกาล 1995 (ในชื่อบรัมเมลล์ เซ็นได) และเข้าแข่งขันในเจลีก ดิวิชัน 2 ในฤดูกาล 1999 ซึ่งเป็นช่วงปรับโครงสร้างลีกใหม่โดยเพิ่มเจลีก ดิวิชัน 2 เข้ามาเป็นลีกระดับสองของประเทศญี่ปุ่นสำหรับสโมสรฟุตบอลอาชีพ ในขณะที่เจเอฟแอลเดิมถูกปรับลดระดับลงไปเป็นลีกระดับสาม สโมสรได้เปลี่ยนมาใช้ชื่อ "เวกัลตะ" เพื่อสื่อถึงเทศกาลทานาบาตะในเซ็นได ชื่อเวกัลตะมาจากชื่อดาวสองดวงในตำนานเจ้าหญิงทอผ้าและชายเลี้ยงวัวได้แก่ดาวเวกาในกลุ่มดาวพิณและดาวอัลแทร์ในกลุ่มดาวนกอินทรีประสมกัน รูปนกอินทรีในตราสัญลักษณ์สโมสรก็มาจากดาวอัลแทร์หรือดาวตานกอินทรีเช่นกัน
สโมสรคู่ปรับ

สโมสรคู่ปรับของเวกัลตะ เซ็นไดได้แก่มอนเตดิโอ ยามางาตะจากจังหวัดยามางาตะ ทั้งสองสโมสรพบกันครั้งแรกในลีกภูมิภาคโทโฮกุฤดูกาล 1991 ซึ่งมอนเตดิโอ ยามางาตะในขณะนั้นแข่งขันโดยใช้ชื่อสโมสรฟุตบอลเอ็นอีซียามางาตะ สื่อญี่ปุ่นเรียกการแข่งขันระหว่างเวกัลตะ เซ็นไดและมอนเตดิโอ ยามางาตะว่า "มิจิโนกุดาร์บี" (ญี่ปุ่น: みちのくダービー; โรมาจิ: Michinoku Dābī)
ชุดแข่งขัน

| ชุดเหย้า |
| --- | --- | --- | --- | --- |
|              1999-2001  |              2002-2003  |              2004-2006  |              2007-2008  |              2009-2010  |
|              2011-2012  |              2013-2014  |              2015  |              2016  |              2017  |
|              2018  |              2019  |  |  |  |


| ชุดเยือน |
| --- | --- | --- | --- | --- |
|              1999-2001  |              2002-2003  |              2004-2006  |              2007-2008  |              2009-2010  |
|              2011-2012  |              2013-2014  |              2015  |              2016  |              2017  |
|              2018  |              2019  |  |  |  |


| ชุดที่สาม |
| --- | --- | --- | --- | --- |
|              2009  15周年記念  |              2014  20周年記念  |              2016 SUMMER  |              2017 SUMMER  |              2018 SUMMER  |
ผลงานระดับทวีป

| ฤดูกาล | การแข่งขัน | รอบ | คู่แข่งขัน | เหย้า | เยือน | รวม |
| --- | --- | --- | --- | --- | --- | --- |
| 2013 | เอเอฟซีแชมเปียนส์ลีก | รอบแบ่งกลุ่ม |   บุรีรัมย์ ยูไนเต็ด | 1–1 | 1–1 | อันดับที่ 4 |
| 2013 | เอเอฟซีแชมเปียนส์ลีก | รอบแบ่งกลุ่ม |   เจียงซู เซนตี | 1–2 | 0–0 | อันดับที่ 4 |
| 2013 | เอเอฟซีแชมเปียนส์ลีก | รอบแบ่งกลุ่ม |   เอฟซี โซล | 1–0 | 2–1 | อันดับที่ 4 |
แหล่งข้อมูลอื่น

(ในภาษาญี่ปุ่น) เว็บไซต์ทางการของสโมสร
| ด ค กเจลีก |
| --- | --- | --- |
| เจลีก 1 (2025) |  อัลบิเร็กซ์ นีงาตะ  อวิสปา ฟูกูโอกะ  เซเรซโซ โอซากะ  กัมบะ โอซากะ  คาชิมะ แอนต์เลอส์  คาชิวะ เรย์โซล  คาวาซากิ ฟรอนตาเล  เกียวโต ซังงะ  มาจิดะ เซลเวีย  นาโงยะ แกรมปัส  ซานเฟรชเช ฮิโรชิมะ  โชนัน เบลมาเร  ชิมิซุ เอส-พัลส์  เอ็ฟซี โตเกียว  โตเกียว เวร์ดี  อูราวะ เรดไดมอนส์  วิสเซล โคเบะ  โยโกฮามะ เอ็ฟ มารินอส  โยโกฮามะ เอ็ฟซี  ฟาจาโน โอกายามะ  |  |
| เจลีก 2 (2025) |  คอนซาโดเล ซัปโปโระ  จูบิโล อิวาตะ  ซางัน โทซุ  เบลาบลิตซ์ อากิตะ  เอฮิเมะ เอ็ฟซี  อิวากิ เอ็ฟซี  ฟูจิเอดะ เอ็มวายเอ็ฟซี  โรอัสโซ คูมาโมโตะ  เจฟ ยูไนเต็ด ชิบะ  มิโตะ ฮอลลีฮอก  มอนเตดิโอ ยามางาตะ  โออิตะ ทรินิตา  รีโนฟา ยามางูจิ  โทกูชิมะ วอร์ติส  วี-วาเรน นางาซากิ  เวกัลตะ เซ็นได  เวนท์ฟอเรท โคฟุ  โอมิยะ อาร์ดิจา  เอ็ฟซี อิมาบาริ  คาตาเลร์ โทยามะ  |  |
| เจลีก 3 (2025) |  โทจิงิ เอสซี  คาโงชิมะ ยูไนเต็ด  เดอะสปาคูซัตสึ กุมมะ  เอซี นางาโนะ ปาร์เซียโร  อาซุล กลาโร นูมาซุ  ฟูกูชิมะ ยูไนเต็ด  ไกนาเร ทตโตริ  เอ็ฟซี กิฟุ  กีราวันซ์ คิตะกีวชู  คามาตามาเระ ซานูกิ  มัตสึโมโตะ ยามางะ  นาระ คลับ  เอ็ฟซี โอซากะ  เอ็ฟซี รีวกีว  เอสซี ซางามิฮาระ  เทเกวาจาโร มิยาซากิ  วันราเร ฮาจิโนเฮะ  ซไวเกิน คานาซาวะ  โทจิงิ ซิตี เอฟซี  โคจิ ยูไนเต็ด เอสซี  |  |
แกงผักเฮือด

| --- | --- |

ประเภท: แกง
มื้อ: อาหารจานหลัก
แหล่งกำเนิด: ไทยภาคเหนือ
ส่วนผสมหลัก: เนื้อสัตว์ (เนื้อหมู กระดูกหมู)  มะเขือเทศ พริกแกงไทย
 ตำราอาหาร: แกงผักเฮือด
แกงผักเฮือด เป็นอาหารไทยภาคเหนือประเภทแกง มีส่วนผสมสำคัญคือ ผักเฮือด (ผักฮี้ ผักเฮือก หรือผักเลียบ (ภาคกลาง)) ซึ่งมาจากใบของไม้ป่ายืนต้นขนาดใหญ่ ผักเฮือดเป็นส่วนของยอดอ่อนหรือตาใบที่เพิ่งแทงยอดขึ้นมา ส่วนเนื้อสัตว์ที่นำมาแกงส่วนใหญ่ใช้หมูเป็นส่วนผสม อาจเป็นซี่โครงหมู หรือกระดูกหมู มีการใส่มะเขือเทศลูกเล็กเป็นส่วนผสมและใช้เครื่องแกงที่ปรุงจากพริกแห้ง กระเทียม หอมแดง กะปิ และเกลือเพื่อเพิ่มรสชาติ
แกงผักเฮือดเป็นอาหารประจำฤดูเนื่องจากผักเฮือดมียอดอ่อนที่แตกออกมาตอนปลายหนาวต่อร้อน
ฟาง

ฟางก้อนกลมที่ไถขึ้นจากนา
มัดฟางข้าว
ฟาง เป็นผลผลิตพลอยได้ชนิดหนึ่งจากเกษตรกรรม คือลำต้นแห้งของธัญพืชหลังจากการเก็บเกี่ยว ฟางเกิดขึ้นจากต้นของธัญพืชอาทิ ข้าวบาร์เลย์ ข้าวโอ๊ต ข้าวเจ้า ข้าวไรย์ ข้าวสาลี เป็นต้น ประโยชน์ของฟางมีมากมายตั้งแต่ใช้เป็นอาหารสัตว์ หัตถกรรม ไปจนถึงพลังงานทดแทน